**სსიპ - შოთა რუსთაველის ეროვნული სამეცნიერო ფონდის**

**მიზნობრივი კვლევებისა და განვითარების ინიციატივების პროგრამის ფარგლებში გამოცხადებული სახელმწიფო სამეცნიერო გრანტების კონკურსი**

**ხშირად დასმული კითხვები და პასუხები**

|  |
| --- |
| **კონკურსში მონაწილეობა** |

1. **რომელ სამეცნიერო მიმართულებებში შეიძლება პროექტის წარმოდგენა?**

* კონკურსში მონაწილეობა და პროექტის წარმოდგენა შესაძლებელია სსიპ - შოთა რუსთაველის ეროვნულ სამეცნიერო ფონდსა (შემდგომში - ფონდი) და მეცნიერებისა და ტექნოლოგიების ცენტრს უკრაინაში (შემდგომში - მტცუ) შორის შეთანხმებულ შემდეგ პრიორიტეტულ სამეცნიერო მიმართულებებში:

ა) ბიოტექნოლოგიები და სიცოცხლის შემსწავლელი მეცნიერებები;

ბ) ახალი მასალები და ნანოტექნოლოგიები;

გ) საინფორმაციო და საკომუნიკაციო ტექნოლოგიები.

1. **ვის შეუძლია კონკურსში მონაწილეობა?**

* კონკურსში მონაწილეობა შეუძლიათ:

ა) წამყვანი ან/და თანამონაწილე ორგანიზაციის სახით \_ სა­ქართველოს მოქმედი კა­ნონ­მდებლობის შესაბამისად შექმნილი სა­­ჯარო სამართლის იური­დი­ულ პირებს, საქართველოში რეგის­ტ­რი­რებულ კერძო სამართლის არასამეწარმეო (არაკომერ­ცი­ულ) იუ­რიდიულ პირებს, რომელთა წესდების/დებულების მი­ზა­ნია სა­მეც­ნიერო კვლევების განხორციელება, საგანმანათლებლო და­­წე­სე­ბულებებიდან კონკურსში მონაწილეობის უფლება აქვთ მხო­­ლოდ მოქმედი კანონმდებლობის შესაბამისად ავტორიზებულ უმ­­­აღ­ლეს საგანმანათლებლო დაწესებულებებს;

ბ) ძირითადი პერსონალის სახით – მაგისტრანტს, დოქტორანტს, მაგისტრის, დოქტორის ან მათთან გათანაბრებული აკადემიური ხარისხის მქონე საქართველოს მოქალაქეს;

გ) პროექტის სამეცნიერო ხელმძღვანელის სახით - დოქ­ტორს ან მასთან გათანაბრებული აკადემიური ხარისხის მქო­ნე საქართველოს მოქალაქეს.

1. **შეიძლება პროექტის ძირითადი პერსონალი (მ.შ. პროექტის ხელმძღვანელი) მონაწილეობდეს შოთა რუსთაველის ეროვნული სამეცნიერო ფონდის მიერ დაფინანსებულ სხვა პროექტ(ებ)ში?**

* შეიძლება.

1. **შეიძლება პროექტის ძირითადი პერსონალი (მ.შ. პროექტის სამეცნიერო ხელმძღვანელი) მონაწილეობდეს აღნიშნულ კონკურსში წარმოდგენილ ერთზე მეტ პროექტში?**

* არა.

1. **სავალდებულოა პროექტში ე.წ. „მეიარაღე მეცნიერების“ მონაწილეობა?**

* დიახ.

1. **„მეიარაღე მეცნიერების“ რა რაოდენობაა აუცილებელი პროექტში**?

* ძირითადი და დამხმარე პერსონალის არანაკლებ 30%-ს უნდა შეადგენდნენ ე.წ. „მეიარაღე მეცნიერები“.

1. **შეიძლება „მეიარაღე მეცნიერთა“ გათვალისწინება დამხმარე პერსონალში?**

* არა.

1. **სავალდებულოა პროექტში უცხოელი კოლაბორატორის ჩართულობა?**

* დიახ.

1. **აუცილებელია, რომ პროექტის ხელმძღვანელი ფლობდეს დოქტორის ან მასთან გათანაბრებულ აკადემიურ ხარისხს?**

* დიახ.

1. **აუცილებელია პროექტში ახალგაზრდა მკვლევარის ჩართულობა?**

* აუცილებელი არ არის, მაგრამ სასურველია. ახალგაზრდა მკვლევარის ჩართულობა გათვალისწინებულია საგრანტო პროექტის შეფასების კრიტერიუმებში (იხ. მთავრობის დადგენილება N 86).

1. **შეიძლება კოლაბორატორი იყოს რუსეთის ან უკრაინის ორგანიზაციიდან?**

* არა. კოლაბორატორი უნდა იყოს აშშ-დან, კანადიდან ან ევროკავშირიდან.

|  |
| --- |
| **ძირითადი ფინანსური მოთხოვნები** |

1. **რა ხანგრძლივობის შეიძლება იყოს იყოს პროექტი?**

* 12, 18 ან 24 თვე.

1. **რამდენი შეიძლება იყოს პროექტის მაქსიმალური ბიუჯეტი? რა თანხას გასცემს ფონდი?**

* პროექტის საერთო ბიუჯეტი არ უნდა აღემატებოდეს 70 000 აშშ დოლარს. ფონდის მიერ გაცემული დაფინანსება შეადგენს საერთო ბიუჯეტის 50%-ს (არაუმეტეს 35 000 აშშ დოლარის ეკვივალენტ ლარს).

1. **პროექტის ბიუჯეტის რა ნაწილს შეადგენს ზედნადები ხარჯი?**

* ზედნადები ხარჯი შეადგენს ფონდიდან მოთხოვნილი თანხის არაუმეტეს 7%-ს **(მტცუ-ს მიერ გაცემულ დაფინანსებაში (ბიუჯეტის 50%) ზედნადები ხარჯი არ არის გათვალისწინებული).**

1. **შეიძლება თუ არა პროექტის ბიუჯეტში (ფონდის მიერ გამოყოფილ დაფინანსებაში) კონკურსის პირობებით დადგენილი ზედნადები ხარჯის გადაჭარბება?**

* დაუშვებელია.

1. **პროექტის ბიუჯეტის (ფონდისა და მტცუ-ს მიერ გამოყოფილი დაფინანსების) რა ნაწილი არის დაშვებული პესონალის საგრანტო დაფინანსებასა და ხელფასზე?**

* ბიუჯეტის (არაუმეტეს 70 000 აშშ დოლარის) მინიმუმ 50 %.

1. **შეუძლია პროექტის უცხოელ კოლაბორატორს ხელფასის აღება პროექტიდან?**

* არა.

1. **რას უნდა მოხმარდეს მტცუ-ს მხრიდან მოთხოვნილი დაფინანსება?**

* თანხის ნახევარი (არაუმეტეს 35000$ აშშ), რომელსაც გასცემს მტცუ უნდა მოხმარდეს პროექტის მონაწილეთა საგრანტო დაფინანსებას და „ტექნოლოგიის გადაცემის“ ტრენინგს - „მიზნობრივი კვლევების“ პროგრამის ნაწილს.

|  |
| --- |
| **საკონკურსო დოკუმენტაციის წარდგენა** |

1. **რა ენაზე ხდება საპროექტო დოკუმენტაციის წარდგენა?**

* კონკურსის პირველ ეტაპზე საპროექტო განაცხადის მოკლე ფორმისა და დანარჩენი საპროექტო დოკუმენტაციის წარდგენა ხდება ქართულ და ინგლისურ ენებზე, ხოლო მეორე ეტაპზე, პროექტის სრული ფორმის წარმოდგენა - ინგლისურ ენაზე (დაფინანსების მიღების შემთხვევაში, ხელსეკრულების დადებამდე წარმოდგენილი უნდა იყოს საპროექტო წინადადების სრულივერსიის ქართული თარგმანი).

1. **რა ფორმატში ხდება საკონკურსო დოკუმენტების წარდგენა?**

* საკონკურსო დოკუმენტების წარდგენა ხდება ფონდის ელექტრონული რეგისტრაციის ინსტრუმენტის მეშვეობით. 1. ინგლისურენოვანი დოკუმენტები აიტვირთება ცალ-ცალკე; 2. ქართულენოვანი საპროექტო დოკუმენტები აიტვირთება 1 PDF ფაილად გაერთიანებული სახით; 3. წამყვანი და თანამონაწილე (ასეთის არსებობის შემთხვევაში) ორგანიზაციის სტატუსის დამადასტურებელი დოკუმენტი და წესდება, ამავე ორგანიზაციების საბანკო ანგარიშის ნომერი, რომელზეც ჩაირიცხება გრანტის თანხა, პროექტის ხელმძღვანელისა და ძირითადი პერსონალის პირადობის დამადასტურებელი დოკუმენტები (პირადობის მოწმობის, ან პასპორტის ასლები) და მათი აკადემიური ხარისხის დამადასტურებელი საბუთები (დიპლომის ასლი, ან დოქტორანტი/მაგისტრანტის შემთხვევაში ცნობა შესაბამისი ორგანიზაციიდან) აიტვირთება 1 PDF ფაილად გაერთიანებული სახით. (იხ. პროექტის რეგისტრაციის ინსტრუქცია).

1. **რა ფორმით ხდება კონკურსის მონაწილის CV-ის წარდგენა?**

* მონაწილემ უნდა შეივსოს კონკრეტული კონკურსის პირობებით გათვალისწინებული CV-ის ფორმა.

1. **აუცილებელია კოლაბორატორის** **CV-ის წარდგენა?**

* აუცილებელია. აიტვირთება პროექტის ძირითად პერსონალის CV-თანერთად.

1. **როგორ შეიძლება საკონკურსოდ უკვე გაგზავნილი და შიფრმინიჭებული პროექტის წარმდგენი მონაწილის მიერ პროექტის კორექტირებული, საბოლოო ვარიანტის წარდგენა?**

* საკონკურსოდ გამოგზავნილ ყოველ პროექტს ავტომატურად ენიჭება შიფრი. ელექტრონული რეგისტრაციის ბოლო ვადამდე შესაძლებელი იქნება დარეგისტრირებული და შიფრმინიჭებული პროექტის რედაქტირება. ამისათვის საჭირო იქნება პროექტის ხელმძღვანელის „კონკურსში რეგისტრაციის პირად ანგარიშში“ შესვლა და „რედაქტირების“ ღილაკით სასურველი ოპერაცი(ებ)ის განხორციელება.

1. **საჭიროა თუ არა პროექტის წამყვანი/თანამონაწილე ორგანიზაციის წესდებისა და საჯარო რეესტრის ამონაწერის წარდგენა?**

* დიახ (იმ შემთხვევაში, თუ ეს ორგანიზაცია არ არის საჯარო სამართლის იურიდიული პირის სტატუსის მქონე დაწესებულება).

1. **საჭიროა თუ არა პროექტის წამყვანი/თანამონაწილე ორგანიზაციის საბანკო რეკვიზიტების/სახაზინო კოდის წარდგენა?**

* დიახ.

1. **საჭიროა თუ არა პროექტის ძირითადი პერსონალის (მ.შ. პროექტის ხელმძღვანელი) აკადემიური ხარისხის დამადასტურებელი დოკუმენტების წარდგენა?**

* დიახ.

1. **შეიძლება თუ არა კონკურსში ძირითადი პერსონალის სტატუსით იმ პირის მონაწილეობა, რომელსაც დოქტორის/მაგისტრის/ბაკალავრის ან მასთან გათანაბრებული აკადემიური ხარისხი მიღებული აქვს საზღვარგარეთ?**

* შეიძლება. თუ აკადემიური განათლების დამადასტურებელი დოკუმენტი უცხოეთშია გაცემული, წარმოდგენილი უნდა იყოს დოკუმენტის ასლი და სსიპ - განათლების ხარისხის განვითარების ეროვნული ცენტრის მიერ გაცემული დოკუმენტი უცხოეთში მიღებული განათლების აღიარების შესახებ (თუ დიპლომი გაცემულია  
  საბჭოთა პერიოდში ერთ-ერთი პოსტსაბჭოთა ქვეყნის მიერ, მაშინ ეს დოკუმენტი არ არის საჭირო).